stanford-oval/wikipedia huggingface dataset:
Anne Sander

| Anne Sander |
| --- | --- |

Euroopan parlamentin jäsen
 1.7.2014–15.7.2024  
Ryhmä:  EPP-ryhmä
Henkilötiedot
Syntynyt: 1. lokakuuta 1973 (ikä 51) Haguenau, Ranska
Kansalaisuus:  ranskalainen
Tiedot
Puolue:  Les Républicains
Muut puolueet:  UMP (2014–2015)
Aiheesta muualla
www.annesander.eu
Anne Sander (s. 1. lokakuuta 1973 Haguenau, Ranska) on ranskalainen poliitikko. Sander edustaa Les Républicains-puoluetta. Sander toimi Euroopan parlamentin jäsenenä vuosina 2014–2024. Hän edusti Euroopan parlamentissa keskusta-oikeistolaista EPP-ryhmää.
Aiheesta muualla

Kuvia tai muita tiedostoja aiheesta Anne Sander Wikimedia Commonsissa
Anne Sander Euroopan parlamentin jäsenet. Euroopan parlamentti.
Archolaemus

| Archolaemus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Veitsikalat Gymnotiformes
Heimo::  Lasiveitsikalat Sternopygidae
Suku::  Archolaemus  Korringa, 1970
Katso myös
   Archolaemus Wikispeciesissä   Archolaemus Commonsissa 
Infobox OKNimi-testi OK: 
Archolaemus on lasiveitsikalojen heimoon (Sternopygidae) kuuluva kalasuku. Maarten Korringa kuvasi suvun vuonna 1970. Sukuun kuuluu FishBasen mukaan kuusi lajia. Ensimmäinen suvun lajeista löydettiin vuonna 1970, loput vasta vuonna 2012.
Antigonos I

Antigonos kuvattuna kolikkoon
Antigonoksen, Seleukoksen, Ptolemaioksen, Kassandroksen ja Lysimakhoksen kuningaskunnat.
Antigonos I Monofthalmos (Yksisilmäinen) (noin 382–301 eaa.) oli makedonialainen sotapäällikkö. Hän palveli Aleksanteri Suuren armeijassa, ja hänet nimitettiin Fryygian satraapiksi vuonna 333 eaa. Aleksanterin kuoltua Antigonos nimitettiin Vähän-Aasian sotilaskomentajaksi. Antigonoksen asema parani muutamassa vuodessa niin, että muut Aleksanterin seuraajat liittoutuivat häntä vastaan. Vuonna 311 solmittu rauha paransi hänen asemiaan muihin nähden.
Vuonna 306 Antigonos julistautui kuninkaaksi poikansa Demetrioksen kanssa. Lysimakhos, Kassandros, Ptolemaios ja Seleukos seurasivat perässä. Nämä neljä kukistivatkin Antigonoksen vuonna 301 Ipsoksen taistelussa.
Demetrioksesta tuli myöhemmin Makedonian kuningas, ja Antigonidien hallitsijasuku hallitsi Makedoniaa siihen asti kun Rooma valtasi sen.
Aiheesta muualla

Kuvia tai muita tiedostoja aiheesta Antigonos I Wikimedia Commonsissa
Antigonídes

| Antigonídes Αντιγονίδες |
| --- | --- |
 Kunnallisyksikön sijainti
 Antigonídes
 Koordinaatit: 40°36′N, 22°20′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Imathía
Kunta:  Alexándreia
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  080202
Väkiluku (2011):  4 435
Aikavyöhyke:  UTC+2
 – Kesäaika:  UTC+3
Rekisterikilpi:  IM
Infobox OKVirheellinen NIMI-arvo: 
Antigonídes (kreik. Αντιγονίδες; kath.kreik. Ἀντιγονίδαι, Antigonídai; virallisesti Δημοτική Ενότητα Αντιγονιδών, Dimotikí Enótita Antigonidón) on yksi Alexándreian kunnan kunnallisyksiköistä ja entinen itsenäinen Kreikan kunta. Se sijaitsee Imathían alueyksikössä Keski-Makedonian alueella. Kunnallisyksikön väkiluku on 4 435 (vuonna 2011).
Antigonídeen kunnallisyksikkö käsittää Alexándreian kunnan länsiosan. Se on nimetty antiikin Makedoniaa hallinneen Antigonidien hallitsijasuvun (Antigonidai) mukaan. Kunnallisyksikön suurin asutus on Stavróksen kylä. Antigonídes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Alexándreian kuntaan yhdessä Melíkin ja Platýn kanssa, jolloin se muuttui uuden kunnan kunnallisyksiköksi.
Kunnallisyksikön osat

Antigonídeen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Episkopí | Episkopí | 462 |
| Episkopí | Kalochóri | 232 |
| Kavásila | Kavásila | 632 |
| Kefalochóri | Kefalochóri | 604 |
| Palaió Skyllítsi | Palaió Skyllítsi | 526 |
| Stavrós | Stavrós | 1 229 |
| Xechasméni | Rapsomaníki | 206 |
| Xechasméni | Xechasméni | 544 |
Yhteensä: 4 435
Andrés Gómez (koripalloilija)

| Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Maa:   Meksiko> Miesten koripallo. |
| --- | --- | --- | --- |
|  Pronssia | Berliini 1936 |  |  |
Andrés Gómez Domínguez (30. marraskuuta 1913 Guadalaraja – 26. heinäkuuta 1991 México) oli meksikolainen koripalloilija ja olympiamitalisti.
Gómez voitti Meksikon maajoukkueessa olympiapronssia Berliinissä 1936.
Andrés M. Cuervo

Andrés M. Cuervo on kolumbialainen lintutieteilijä.
Cuervo on syntynyt Medellinissä. Hän opiskeli biologiaa Antioquian yliopistossa 1996–2002. Kandidaatintutkinnon aiheena hänellä oli Andien pesimälintujen habitaattien pirstoutuminen ja painon vaihtelu (Effect of habitat fragmentation on Andean birds: Body size and fluctuating asymmetry). Valmistuttuaan hän meni jatko-opiskelemaan Puerto Ricon yliopistoon Río Piedrasiin, josta hän valmistui maisteriksi 2005. Tutkinnon aiheena oli maiseman mahdollinen vaikutus linnun fenotyyppiin (Does landscape fragmentation influence the phenotype? Testing the variation in bilateral asymmetry, morphology, and feather growth rates of Tropical Andean birds). Tohtoriopinnot Cuervo suoritti Louisianan valtion yliopistossa, väitöksen aiheena oli Andien pilvimetsien linnuston evoluutio (The evolutionary assembly of a species rich biota: Avian speciation and differentiation in the Andean cloud forests).
Vuonna 2001 Cuervo kuvaili uuden kotingalajin, ruskolakkikotingan (Lipaugus weberi), yhdessä Paul Salamanin, T.M. Doneganin ja J.M. Ochoan kanssa.
Alexander Hellström

| Alexander Hellström |
| --- | --- |

Henkilötiedot
Syntynyt: 17. huhtikuuta 1987 (ikä 37) Falun, Ruotsi
Kansalaisuus:   Ruotsi
Jääkiekkoilija
Lempinimi:  Acke
Pelipaikka:  puolustaja
Maila:  vasen
Pituus:  191 cm
Paino:  97 kg
Pelaajaura
Pääsarjaura:  2009–2021
Aik. seurat:  IF Björklöven (Allsv./Ruotsi I) Peoria Rivermen (AHL) Alaska Aces (ECHL) Luleå HF (SEL) Sibir Novosibirsk (KHL) Lev Praha (KHL) HK Poprad (SloEL) Örebro HK (SHL)
NHL-varaus:  184. varaus, 2006 St. Louis Blues
Alexander Hellström (s. 17. huhtikuuta 1987 Falun, Ruotsi) on ruotsalainen entinen jääkiekkopuolustaja. Elite Prospects -sivuston mukaan Hellström on pelityyliltään puolustava puolustaja, joka kykenee myös varsin fyysiseen peliin. Varsin isokokoinen Hellström on pelannut urallaan aiemmin myös Pohjois-Amerikassa, KHL:ssä ja Slovakiassa.
Ura > Seuraura

Hellström on Vännäs HC:n kasvatti. Hän pelasi myöhemmät juniorivuotensa kuitenkin IF Björklövenissä, jonka miesten joukkueessa Hellström debytoi 17-vuotiaana Ruotsin toiseksi korkeimmalla sarjatasolla Allsvenskanissa kaudella 2004–2005. Hän pelasi joukkueessa tuolloin 15 runkosarjaottelua. Kaudella 2005–2006 Hellström pelasi Allsvenskanissa 31 runkosarjaottelua. St. Louis Blues varasi hänet seitsemännellä kierroksella 184. pelaajana NHL:n varaustilaisuudessa 2006. Kaudella 2006–2007 Hellström eteni Björklövenin kanssa Kvalserieniin, mutta joukkue jäi kuitenkin ilman Elitserien-nousua.
Toukokuussa 2007 Hellström teki kolmivuotisen tulokassopimuksen St. Louis Bluesin kanssa. Hän pelasi kaksi ensimmäistä sopimuskauttaan pääosin AHL-joukkue Peoria Rivermenissä, joista tulokaskausi 2007–2008 toi Hellströmille 35 runkosarjaottelussa tehot 3+2=5. Kaudesta 2008–2009 hän pelasi osan myös ECHL-joukkue Alaska Acesissa. Lokakuussa 2009 Blues lainasi Hellströmin kauden 2009–2010 kattaneella sopimuksella kotimaahansa Elitserien-joukkue Luleå HF:n riveihin. Hänen tulokaskautensa Ruotsin pääsarjatasolla toi 45 runkosarjaottelussa tehot 1+1=2. Hellström keräsi myös 99 jäähyminuuttia, joilla hän jakoi Elitserienin jäähypörssin seitsemännen sijan HV71:n Pasi Puistolan kanssa.
Kaudeksi 2010–2011 Hellström siirtyi vuoden mittaisella sopimuksella KHL-joukkue Sibir Novosibirskiin. Kaudeksi 2011–2012 hän siirtyi jatkamaan KHL-uraansa slovakialaisen Lev Popradin riveihin. Hellström pelasi noin puolet kaudestaan kuitenkin Slovakian Extraligan HK Popradin puolella. Elokuussa 2012 hän palasi taas kotimaahansa ja siirtyi try-outille Elitserien-joukkue Brynäs IF:ään paikkaamaan Lars Jonssonin loukkaantumista. Hellström pelasi siellä kuusi European Trophy -ottelua, mutta hän jäi ilman jatkosopimusta ja palasi syyskuussa kaksi sarjatasoa alemmas IF Björklöveniin pelaamaan Ruotsin I-divisioonaa. Hellström oli kauden päätteeksi nostamassa joukkuetta Allsvenskaniin. Toukokuussa 2013 hän teki kaksivuotisen jatkosopimuksen Björklövenin kanssa. Kaudella 2013–2014 Hellström nousi joukkueen varakapteeniksi ja sijoittui 95 minuutillaan Allsvenskanin jäähypörssissä kymmenenneksi.
Hellström siirtyi kaudeksi 2015–2016 vuoden mittaisella sopimuksella SHL:ssä (ent. Elitserien) pelaavan Örebro HK:n joukkueeseen. Hän jakoi joukkueen sisäisen tehotilaston voiton Libor Hudáčekin ja Joel Mustosen kanssa lukemalla +7. Kaudella 2016–2017 Hellström nousi Örebron varakapteeniksi.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Tšekki 2005 | jääkiekko |  |
| U-18 Junior World Cup  | U-18 Junior World Cup  | U-18 Junior World Cup  |  |
|  Pronssia | Piešťany 2004 | jääkiekko |  |
Hellström pelasi alle 20-vuotiaiden MM-kilpailuissa vuonna 2007 sekä alle 18-vuotiaiden MM-kilpailuissa vuonna 2007, jolloin hän voitti pronssia. Hellström pelasi myös alle 18-vuotiaiden U-18 Junior World Cupissa vuonna 2004 voittaen pronssia. Yhteensä hän on pelannut 22 nuorten ja 23 poikien maaottelua.
Amiloridi

| --- | --- |


Amiloridi
Systemaattinen (IUPAC) nimi
3,5-diamino-6-kloori-N-(diaminometylideeni)pyratsiini-2-karboksamidi
Tunnisteet
CAS-numero: 2609-46-3
ATC-koodi: C03DB01
PubChem CID: 16231
DrugBank: DB00594
Kemialliset tiedot
Kaava: C6H8N7ClO 
Moolimassa: 229,664
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 240,5–241.5 °C 
Farmakokineettiset tiedot
Hyötyosuus: noin 50 %
Metabolia: Ei metaboloidu
Puoliintumisaika: 6–9 tuntia
Ekskreetio: virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Amiloridi (C6H8N7ClO) on kloorattuihin ja aromaattisiin guanidiinin amidijohdannaisiin kuuluva orgaaninen yhdiste. Yhdistettä käytetään lääketieteessä nesteenpoistolääkkeenä yhdessä muiden lääkkeiden kanssa kohonneen verenpaineen hoitoon. Amiloridi kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Amiloridi vaikuttaa munuaisten distaalisissa tubuluksissa ja kokoojaputkissa. Se estää natriumioneja kuljettavien ionikanavien toimintaa, jolloin natriumionien takaisinimeytyminen ja kaliumionien erittyminen estyy. Tämä johtaa elektrolyyttien epätasapainoon ja nesteen erittyminen lisääntyy. Amiloridia käytetään usein yhdessä tiatsidien kuten hydroklooritiatsidi tai niin kutsuttujen loop-diureettien esimerkiksi furosemidin kanssa.
Haittavaikutukset

Merkittävin amiloridin haittavaikutus on kaliumionien tavallista korkeampi pitoisuus elimistössä. Muita haittavaikutuksia voivat olla vatsakivut, huonovointisuus ja anoreksia.
Valmistus

Amiloridin synteesin ensimmäisessä vaiheessa 5,6-diaminourasiili kondensoituu glyoksaalin kanssa. Tuotteen hydrolyysi emäksisissä olosuhteissa muodostaa 3-aminopyratsiini-2-karboksyylihappoa. Karboksyyliryhmä esteröidään metyyliesteriksi ja seuraavat vaiheet ovat klooraus sulfuryylikloridin avulla ja reaktio ammoniakin kanssa. Viimeinen vaihe on reaktio guanidiinin kanssa ja tuotteena muodostuu amiloridia.
Antrak Air

| Antrak Air |
| --- | --- |

 IATA: O4  –  ICAO: ABV 
Kutsukoodi:  ANTRAK
Perustettu:  2003
Laivaston koko:  1
Kohteiden määrä:  4-8
Solmukohdat:  Kotokan kansainvälinen lentoasema
Kotipaikka:  Accra, Ghana
Yhtiön sivut:  Antrak Air
Antrak Airin ATR 42
Antrak Air (IATA: O4, ICAO: ABV, kutsukoodi: ANTRAK) on ghanalainen lentoyhtiö, joka perustettiin syyskuussa 2003.
Antrak Airin päälentokenttä on Kotokan kansainvälinen lentoasema Accrassa.
Antrak Air suorittaa Ghanan sisäisiä lentoja, lentoihin kuuluu Accra, Kumasi, Tamale. Lentoyhtiö suorittaa myös lentoja Ouagadougouhun, Burkina Fasoon.
Laivasto

Heinäkuussa 2015:
1 ATR 72-200
Andamaanilaiset

Kaksi andamaanilaismiestä kuvassa vuodelta 1875.
Andamaanilaiset ovat Andamaanien saariston alkuperäisasukkaita. He asuttivat saaret ilmeisesti 60 000–50 000 vuotta sitten Afrikasta lähteneessä muuttoaallossa.
Andamaanilaiset ovat pienikokoisia ja mustaihoisia. Perinteiseltä elinkeinoltaan he ovat metsästäjä-keräilijöitä. Joitain andamaanilaisten heimoja ovat suurandamaanilaiset, jarawat ja sentinelit.
Kulkutaudit ovat verottaneet andamaanilaisia rankasti 1500-luvulta lähtien, kun he alkoivat joutua kontakteihin laivoilla tulleiden eurooppalaisten kanssa. Nykyisin andamaanilaisten perinteinen kulttuuri on katoamassa, ja moni andamaanilainen on ryhtynyt kerjäläiseksi. Vuonna 2004 Intian hallitus otti käyttöön jarawoiden suojelupolitiikan, ja kontakteja andamaanilaisten ja ulkopuolisten välillä on rajoitettu.
Aiheesta muualla

Kuvia tai muita tiedostoja aiheesta Andamaanilaiset Wikimedia Commonsissa
Andamaanienpöllönen

| Andamaanienpöllönen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Pöllöset Otus 
Laji::  balli
Kaksiosainen nimi
 Otus balli  (Hume, 1873) 
Katso myös
   Andamaanienpöllönen Wikispeciesissä   Andamaanienpöllönen Commonsissa 
Infobox OKNimi-testi OKIUCN-testi OK: 
Andamaanienpöllönen (Otus balli) on pöllöihin kuuluva lintu. Sitä tavataan Intialle kuuluvilla Andamaaneilla.
Sen elinpiiriä ovat subtrooppiset ja trooppiset alavat metsät sekä maaseudun puutarhat ja kaupunkialueet.
Aiheesta muualla

Andamaanienpöllönen (Otus balli) BirdLife International Data Zone. (englanniksi)
Andaman Scops Owl - Otus balli owlpages.com. (englanniksi)
Anna Johansson

| Anna Johansson |
| --- | --- |
 Johansson vuonna 2014.
Ruotsin infrastruktuuriministeri
 Löfvenin I hallitus 3. lokakuuta 2014 – 27. joulukuuta 2017  
Edeltäjä:  Catharina Elmsäter-Svärd
Seuraaja:  Tomas Eneroth
Valtiopäiväedustaja
 Göteborgin vaalipiiri 2014–  
Henkilötiedot
Koko nimi:  Anna Frida Wiktoria Johansson
Syntynyt: 29. toukokuuta 1971 (ikä 53) Göteborg, Ruotsi
Tiedot
Puolue:  sosiaalidemokraatit
Anna Frida Wiktoria Johansson (s. 29. toukokuuta 1971 Göteborg) on ruotsalainen sosiaalidemokraattisen puolueen poliitikko. Hän on istunut valtiopäivillä vuodesta 2014 ja toimi Ruotsin infrastruktuuriministerinä vuosina 2014–2017. Hän joutui eroamaan ministerinvirasta Ruotsin kuljetushallituksen it-skandaalin yhteydessä.
Yksityiselämä

Johansson on naimisissa ja hänellä on neljä lasta.
Johanssonin isä Göran Johansson (1945–2014) oli myös sosiaalidemokraatti ja toimi Göteborgin kunnanhallituksen puheenjohtajana vuosina 1988–1991 sekä 1994–2009.
Aiheesta muualla

Anna Johansson Ruotsin valtiopäivien verkkosivuilla (ruotsiksi)
Kuvia tai muita tiedostoja aiheesta Anna Johansson Wikimedia Commonsissa
Armenian kuningaskunta

| Armenian kuningaskunta > 190 eaa.–428 |
| --- | --- |
   Armenian kuningaskunta laajimmillaan kuningas Tigranes Suuren aikana. 
Valtiomuoto:  Monarkia
Hallitsija:  Kuningas
Edeltäjä:  Seleukidien valtakunta
Seuraajat:  Rooman ja Sassanidien valtakunnat
Armenian kuningaskunta oli itsenäinen valtio noin vuodesta 190 eaa. vuoteen 387 ja jatkoi olemassaoloaan senkin jälkeen osana Rooman ja Persian valtakuntaa aina vuoteen 428 asti. Se ulottui laajimmillaan Välimereltä Kaspianmerelle.
Armenia itsenäistyi Seleukidien vallasta Antiokhos III Suuren aikana 190 eaa. Sen kukoistuskausi oli kuningas Tigranes Suuren valtakaudella vuosina 95–55 eaa., jolloin se laajeni Anatolian itäosiin. Tuona aikana se oli Rooman itäosien mahtavin valtio. Tigraneksen ja hänen poikansa Artavazd II:n hallintokausilla Armeniasta tuli yksi hellenistisen kulttuurin keskuksista.
Se oli myös ensimmäinen maa, joka otti kristinuskon valtionuskonnoksi vuonna 301.
Ampumahiihdon maailmancup 2007–2008 – Kontiolahti

Ampumahiihdon maailmancupin 2007–2008 avauskilpailuviikonloppu käytiin Suomessa Kontiolahdella. Kilpailut käytiin torstain 29. marraskuuta ja sunnuntain 2. joulukuuta 2007 välillä.
Kilpailut > Miehet

| Laji | Sijoitukset | Sijoitukset | Sijoitukset | Selostus |  |  |
| --- | --- | --- | --- | --- | --- | --- |
|  20 km normaalikilpailu   29. marraskuuta |  |  Vincent Defrasne | 51.25,2 |  |  |  |
|  20 km normaalikilpailu   29. marraskuuta |  |  Halvard Hanevold | 51.48,8 |  |  |  |
|  20 km normaalikilpailu   29. marraskuuta |  |  Maksim Tšudov | 51.55,4 |  |  |  |
|    |    |    |    |    |  |  |
|  10 km pikakilpailu   1. joulukuuta |  |  Ole Einar Bjørndalen | 23.13,4 |  |  |  |
|  10 km pikakilpailu   1. joulukuuta |  |  Dmitri Jarošenko | 23.26,1 |  |  |  |
|  10 km pikakilpailu   1. joulukuuta |  |  Carsten Pump | 23.26,7 |  |  |  |
|    |    |    |    |    |  |  |
|  12,5 km takaa-ajo   2. joulukuuta |  |  Ivan Tšerezov | 32.52,0 |  |  |  |
|  12,5 km takaa-ajo   2. joulukuuta |  |  Ole Einar Bjørndalen | 33.19,7 |  |  |  |
|  12,5 km takaa-ajo   2. joulukuuta |  |  Dmitri Jarošenko | 33.52,5 |  |  |  |
|    |    |    |    |    |  |  |
Kilpailut > Naiset

| Laji | Sijoitukset | Sijoitukset | Sijoitukset | Selostus |  |  |
| --- | --- | --- | --- | --- | --- | --- |
|  15 km normaalikilpailu   29. marraskuuta |  |  Martina Beck | 46.28,8 |  |  |  |
|  15 km normaalikilpailu   29. marraskuuta |  |  Tatjana Moisejeva | 46.35,5 |  |  |  |
|  15 km normaalikilpailu   29. marraskuuta |  |  Simone Hauswald | 47.31,5 |  |  |  |
|    |    |    |    |    |  |  |
|  7,5 km pikakilpailu   30. marraskuuta |  |  Martina Beck | 21.24,1 |  |  |  |
|  7,5 km pikakilpailu   30. marraskuuta |  |  Kati Wilhelm | 21.24,4 |  |  |  |
|  7,5 km pikakilpailu   30. marraskuuta |  |  Tora Berger | 21.24,7 |  |  |  |
|    |    |    |    |    |  |  |
|  10 km takaa-ajo   2. joulukuuta |  |  Tora Berger | 31.59,7 |  |  |  |
|  10 km takaa-ajo   2. joulukuuta |  |  Andrea Henkel | 32.18,5 |  |  |  |
|  10 km takaa-ajo   2. joulukuuta |  |  Martina Beck | 33.42,2 |  |  |  |
|    |    |    |    |    |  |  |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2007-08 Biathlon World Cup - World Cup 1
Käännös suomeksi
Archon

| Archon: The Light and the Dark |
| --- | --- |
 Levy Amiga-versiolle.
Kehittäjä:  Free Fall Associates
Julkaisija:  Electronic Arts EU Ariolasoft
Suunnittelija:  Jon Freeman Anne Westfall Paul Reiche III
Julkaistu:  1983
Lajityyppi:  strategia
Pelimuoto:  yksinpeli, kaksinpeli
Alusta:  Atari 8-bit, Apple II, Commodore 64, Amiga, MS-DOS, Mac OS, NES, Amstrad CPC, ZX Spectrum, PC-88
Jakelumuoto:  Levyke
Lisää peliartikkeleitaVideopelien teemasivulla
Infobox OK : 
Archon: The Light and the Dark on Free Fall Associatesin kehittämä ja Electronic Artsin vuonna 1983 julkaisema strategiapeli. Peli on julkaistu usealle alustalle. Archonissa pelaaja joutuu valitsemaan pimeyden tai valon puolen. Tavoitteena on voittaa toinen pelaaja tai tekoälyvastustaja.
Aiheesta muualla

Archon: The Light and the Dark MobyGamesissa (englanniksi)
Armenian kansallissankari

Isänmaan ritarikunnan tunnuksia
Armenian kansallissankari (arm. Հայաստանի ազգային հերոս, Hajastani azgajin heros) on armenialainen kunnianosoitus, joka perustettiin 22. huhtikuuta 1994. Tittelin yhteydessä henkilölle myönnetään myös isänmaan ritarikunnan tunnukset. Ensimmäinen tunnustuksen saaja oli katolikos Vazgen I.
Kansallissankarin titteli, sekä sen mukana tuleva isänmaan ritarikunnan tunnukset, on Armenian korkein mahdollinen kunnianosoitus. Sitä myönnetään tunnustuksena poikkeuksellisista ja kansallisesti merkittävistä teoista valtion hyväksi muun muassa maanpuolustuksen ja kansallisten arvojen saralla.
Isänmaan ritarikunnassa on vain yksi luokka:
kansallissankari
Alppihiihto talviolympialaisissa 2014 – miesten pujottelu

| Miesten pujottelu |
| --- | --- |
Kisapaikka:  Roza Hutor
Kilpailupäivä(t):  22. helmikuuta
Kilpailijoita:  117
Mitalistit
–  Kultaa:  Mario Matt ( Itävalta)
–  Hopeaa:  Marcel Hirscher ( Itävalta)
–  Pronssia:  Henrik Kristoffersen ( Norja)
| Alppihiihto olympialaisissa 2014   |
| --- | --- | --- | --- | --- | --- |
| Alppiyhdistetty |  | Miehet |  | Naiset |  |
| Pujottelu |  | Miehet |  | Naiset |  |
| Supersuurpujottelu |  | Miehet |  | Naiset |  |
| Suurpujottelu |  | Miehet |  | Naiset |  |
| Syöksylasku |  | Miehet |  | Naiset |  |
Miesten pujottelu talviolympialaisissa 2014 käytiin 22. helmikuuta Roza Hutorin laskettelukeskuksessa. Itävalta otti kaksoisvoiton: Mario Matt voitti ja Marcel Hirscher tuli toiseksi. Kolmanneksi tuli Norjan Henrik Kristoffersen.
Sääolosuhteet

Kilpailun ensimmäinen kierros alkoi kello 16:45 paikallista aikaa. Lähtöpaikalla lämpötila oli 7,2°C ja tuuli oli 1 m/s lounaaseen. Maalialueella lämpötila oli 10,4°C. Tuulen voimakkuus ja suunta olivat samat. Sekä lähdössä että maalissa oli pilvistä.
Toinen kierros alkoi kello 20:15 paikallista aikaa. Lähtöpaikalla lämpötila oli 5,6°C ja tuuli oli tyyntynyt kokonaan. Maalissa lämpötila oli 6,1°C ja tuuli 1 m/s lounaaseen. Sekä lähdössä että maalissa taivas oli pilvetön.
Amin Askar

Amin Soleiman Askar  on somalitaustainen ammattijalkapalloilija, joka pelaa Norjan pääsarjassa.
Amin Soleiman Askar  on norjalainen ammattijalkapalloilija. Hän on syntynyt Somaliassa 1 lokakuuta 1985. Askar pelaa Brannissa, Norjan pääsarjassa.
Ura > Fredrikstad FK

Joustavana pelaajana Askar on toiminut mm. puolustajana ja keskikentällä. Vuonna 2009, Askar teki kaksivuotisen sopimuksen Fredrikstadin kanssa.
Ura > SK Brann

Ennen vuoden 2012 kautta, Amin Askar teki sopimuksen Brannin kanssa.
Tuloksia

| Seura | Kausi | Divisioona | Liiga> Syötöt | Liiga> Maalit | Cup> Syötöt | Cup> Maalit | Yhteensä> Syötöt | Yhteensä> Maalit |
| --- | --- | --- | --- | --- | --- | --- | --- | --- |
| 2003 | Moss | Adeccoligaen | 25 | 1 | 2 | 0 | 27 | 1 |
| 2004 | Moss | Adeccoligaen | 15 | 2 | 1 | 1 | 16 | 3 |
| 2005 | Moss | Adeccoligaen | 0 | 0 | 0 | 0 | 0 | 0 |
| 2006 | Moss | Adeccoligaen | 23 | 6 | 1 | 1 | 24 | 7 |
| 2007 | Moss | Adeccoligaen | 25 | 7 | 1 | 2 | 26 | 9 |
| 2008 | Moss | Adeccoligaen | 22 | 6 | 0 | 0 | 22 | 6 |
| 2009 | Fredrikstad | Tippeligaen | 27 | 3 | 4 | 1 | 31 | 4 |
| 2010 | Fredrikstad | Adeccoligaen | 28 | 4 | 3 | 2 | 31 | 6 |
| 2011 | Fredrikstad | Tippeligaen | 25 | 1 | 4 | 2 | 29 | 3 |
| 2012 | Brann | Tippeligaen | 14 | 4 | 3 | 0 | 17 | 4 |
| Yhteensä | Yhteensä | Yhteensä | 204 | 34 | 19 | 9 | 223 | 43 |
Aiheesta muualla

Amin Askar player info at the official Fredrikstad FK website (Arkistoitu – Internet Archive)
Amin Askar player info at transfermarkt.de
Guardian Football (Arkistoitu – Internet Archive)